Kommissionens forordning (EF) nr. 1175/2003

af 1. juli 2003

om ændring af forordning (EF) nr. 883/2001 om gennemførelsesbestemmelser til Rådets forordning (EF) nr. 1493/1999 for så vidt angår samhandelen med vin med tredjelande og ændring af forordning (EF) nr. 2805/95 om fastsættelse af eksportrestitutioner for vin

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), senest ændret ved forordning (EF) nr. 806/2002(2), særlig artikel 63 og 64, og

ud fra følgende betragtninger:

(1) Den Europæiske Union og henholdsvis Den Tjekkiske Republik(3) og Den Slovakiske Republik(4) indgik for nylig handelsaftaler om visse indrømmelser i form af toldkontingenter for visse landbrugsprodukter og fuld liberalisering af handelen med andre landbrugsprodukter. En af indrømmelserne går ud på at afskaffe restitutionerne i vinsektoren fra den 1. juni 2003.

(2) De tjekkiske og slovakiske myndigheder har påtaget sig at sikre, at kun forsendelser af fællesskabsprodukter, der er omfattet af handelsaftalerne, og for hvilke der ikke er ydet restitutioner, kan importeres til disse lande. Artikel 9, stk. 6, i Kommissionens forordning (EF) nr. 883/2001 af 24. april 2001 om gennemførelsesbestemmelser til Rådets forordning (EF) nr. 1493/1999 for så vidt angår samhandelen med vin med tredjelande(5), senest ændret ved forordning (EF) nr. 715/2003(6), samt artikel 1 i Kommissionens forordning (EF) nr. 2805/95 af 5. december 1995 om fastsættelse af eksportrestitutioner for vin og om ophævelse af forordning (EØF) nr. 2137/93(7), senest ændret ved forordning (EF) nr. 715/2003, bør derfor ændres.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

Allerede udstedte eksportlicenser med forudfastsættelse af restitutionen og Den Tjekkiske Republik og Den Slovakiske Republik som bestemmelsessteder er kun gyldige for udførsler, der foretages indtil den 31. maj 2003. Den sikkerhed, der er omhandlet i artikel 4, stk. 2, i forordning (EF) nr. 883/2001, frigives for de udnyttede mængder.

Artikel 2

Bilag IV til forordning (EF) nr. 883/2001 vedrørende landelisten opdelt efter bestemmelseszone som omhandlet i artikel 9, stk. 6, affattes som angivet i bilag I til nærværende forordning.

Artikel 3

Bilaget til forordning (EF) nr. 2805/95 vedrørende andre bestemmelseszoner affattes som angivet i bilag II til nærværende forordning.

Artikel 4

Denne forordning træder i kraft på dagen for offentliggørelsen i Den Europæiske Unions Tidende.

Den anvendes fra den 1. juni 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 1. juli 2003.

På Kommissionens vegne

Franz Fischler

Medlem af Kommissionen

(1) EFT L 179 af 14.7.1999, s. 1.

(2) EUT L 122 af 16.5.2003, s. 1.

(3) EUT L 107 af 30.4.2003, s. 12.

(4) EUT L 107 af 30.4.2003, s. 36.

(5) EFT L 128 af 10.5.2001, s. 1.

(6) EUT L 104 af 25.4.2003, s. 13.

(7) EFT L 291 af 6.12.1995, s. 10.

BILAG I

"BILAG IV

Landeliste opdelt efter bestemmelseszone som omhandlet i artikel 9, stk. 6

Zone 1: Afrika

Angola, Benin, Botswana, Burkina Faso, Burundi, Cameroun, Kap Verde, Comorerne, Den Demokratiske Republik Congo, Republikken Congo, Côte d'Ivoire, Djibouti, Egypten, Eritrea, Etiopien, Gabon, Gambia, Ghana, Guinea, Ækvatorialguinea, Guinea-Bissau, Kenya, Lesotho, Liberia, Libyen, Madagaskar, Malawi, Mali, Mauritius, Mauretanien, Mayotte, Mozambique, Namibia, Niger, Nigeria, Uganda, Den Centralafrikanske Republik, Rwanda, Saint Helena og tilhørende områder, São Tomé og Principe, Senegal, Seychellerne, Sierra Leone, Somalia, Sudan, Swaziland, Tanzania, Tchad, Britisk Territorium i Det Indiske Ocean, Togo, Zambia og Zimbabwe.

Zone 2: Asien og Oceanien

Afghanistan, Saudi-Arabien, Bahrain, Bangladesh, Bhutan, Brunei, Cambodja, Kina, Vestbredden/Gazastriben, Nordkorea, Sydkorea, De Forenede Arabiske Emirater, Mikronesiens Forenede Stater, Fiji, Hongkong, Nordmarianerne, Marshalløerne, Salomonøerne, Wallis og Futunaøerne, Indien, Indonesien, Iran, Irak, Japan, Jordan, Kiribati, Kuwait, Laos, Libanon, Macao, Malaysia, Maldiverne, Mongoliet, Myanmar, Nauru, Nepal, Ny Kaledonien og tilhørende områder, New Zealand, Amerikansk Oceanien, Australsk Oceanien, New Zealandsk Oceanien, Oman, Pakistan, Palau, Papua Ny Guinea, Filippinerne, Pitcairn, Fransk Polynesien, Qatar, Samoa, Singapore, Sri Lanka, Syrien, Taiwan, Thailand, Østtimor, Tonga, Tuvalu, Vanuatu, Vietnam og Yemen.

Zone 3: Østeuropa og Samfundet af Uafhængige Stater

Albanien, Armenien, Aserbajdsjan, Belarus, Georgien, Kasakhstan, Kirgisistan, Letland, Moldova, Usbekistan, Rusland, Tadsjikistan, Turkmenistan og Ukraine.

Zone 4: Vesteuropa

Andorra, Ceuta og Melilla, Vatikanstaten, Gibraltar, Færøerne, Island, Liechtenstein, Malta, Norge og San Marino."

BILAG II

"BILAG

til Kommissionens forordning (EF) nr. 1574/2002 om ændring af forordning (EF) nr. 2805/95 om fastsættelse af eksportrestitutioner for vin

>TABELPOSITION>

NB:

Produktkoderne samt koderne for bestemmelsessteder i serie "A" er fastsat i Kommissionens forordning (EØF) nr. 3846/87 (EFT L 366 af 24.12.1987, s. 1), som ændret.

De numeriske koder for bestemmelsessteder er fastsat i Kommissionens forordning (EF) nr. 2032/2000 ( EFT L 243 af 28.9.2000, s.14).

De øvrige bestemmelsessteder er fastsat som følger:

W01: Libyen, Nigeria, Cameroun, Gabon, Saudi-Arabien, De Forenede Arabiske Emirater, Indien, Thailand, Vietnam, Indonesien, Malaysia, Brunei, Singapore, Filippinerne, Kina, Hongkong, Sydkorea, Japan, Taiwan og Ækvatorialguinea.

W02: Alle landene på det afrikanske kontinent med undtagelse af: Algeriet, Marokko, Tunesien og Sydafrika.

W03: Alle bestemmelsessteder med undtagelse af: Afrika, Amerika, Australien, Bosnien-Hercegovina, Kroatien, Cypern, Israel, Serbien og Montenegro, Slovenien, Schweiz, Den Tidligere Jugoslaviske Republik Makedonien, Tyrkiet, Ungarn, Bulgarien, Rumænien, Estland, Litauen, Polen, Tjekkiet og Slovakiet."